दलहरु बीच सहमति भएको पहिचानका पाँच आधारमा (१) जातीय÷समुदायगत सघनता, (२) भाषिक सघनता, (३) साँस्कृतिक सघनता, (४) भौगोलिक क्षेत्रगत निरन्तरता र (५) ऐतिहासिक तथा सामुदायिक बिशेषता थिए । आज कुन प्रदेश वा कुन गाउँपालिका माथिको पाँच आधारमध्ये कुनै एउटा आधारलाई टेकेर बनाउनु भयो ? म तपाईलाई प्रश्न सोधिरहेको छु । हो, हिजो २ दिन हिडेर सेवा प्रदायक निकायमा पुग्नु पथ्र्यो भने आज २ घण्टामा त्यहाँ पुगिन्छ होला । तर जनयुद्ध, जनआन्दोलन, मधेश बिद्रोह, आदिवासी आन्दोलनपछि हुन लागेको राज्य पुनसंरचना जस्तो ऐतिहासिक प्रक्रिया के त्यतिकै लागि मात्र हो ? गाउँपालिकाको बडाहाकिमलाई नजिकबाट सलोट ठोक्नु पाउनु मात्रै हामीले रगत बगाएका हौ ? किमार्थ होइन ।
